11 AUGUST 2017(FRI)
成日聽朋友仔話羽衣甘藍好有益,所以上次係街上果汁店見到就想買杯嚟試,點知一杯就已經要差唔多$40,咁貴就當然唔捨得買。
剛好屋企剛剛有部新玩具 - 飛利浦慢磨榨汁雪葩機,所以就買齊材料自家制俾小小豬飲啦~
羽衣甘藍被譽為超級食物,含豐富纖維、維他命、鐵質和葉酸,而且卡路里極低,有研究指它還有助降低壞膽固醇。生食羽衣甘藍菜就最有利於抗癌,所以飲多啲羽衣甘藍果汁就最健康。
我係有機店買的,一包大約可以整三杯,都係大約$40,所以自己買嚟整就抵啲啦~
將羽衣甘藍徹底清洗乾淨,然後撕開細細片~
蘋果洗淨去芯,然後切成細塊(由於係用慢磨榨汁,所以可以連皮一齊榨,啱晒我依啲懶人)~
分批將蘋果及羽衣甘藍放入管內~
透過榨汁螺芯攪動,話咁快就可以榨出果汁啦~
眼見榨出嚟嘅果汁都幾滑身,唔多覺佢有好多渣~
榨出來嘅果渣都看似幾乾身,可能就係經微壓榨技術,所以榨到高達90%的純鮮果汁,保留更多纖維素同營養~
睇落就好似幾靚,唔知味道係點呢~
其實初時都好擔心有嗰一陣草味會好難飲,但飲落又好似同普通蘋果汁冇分別,甜甜地都幾好飲,小小豬話咁快就KO晒成杯啦~
一杯健康又好味嘅果汁話咁快就完成,飲多啲果汁對身體都有益,自家制就仲可以慳啲啲,所以依家屋企成日都買好多生果,只要有時間就可以榨果汁三口子齊齊飲啦!